Ütleksin, et umbes 500 inimest
seisab siin, nägudel veider ilme.
Nende näod väljendavad... Ma ei tea, seda on raske kirjeldada.
Nad oleksid otsekui uimased. Ei suuda uskuda, et Lennon on surnud.
Rahvas oli morn. Nad ei tulnud siia suhtlema.
Nad tulid leinama.
John Lennoni naine Yoko Ono palus, et laulja surm...
ARMASTAN SIND JOHN
Johni surmale järgnenud hommikul
läksin ma väravast sisse,
juurdepääsutee oli ümbritsetud politsei kollase lindiga.
Ja maas olid klaasikillud.
Ja kõnniteel oli Johni veri.
PEREKONNASÕBER
Hoonesse sisenemiseks pidin ma sellest üle astuma.
Yoko oli otsekui oma maailmas.
Mõnda aega vahtis ta teleri ekraani, kuigi heli oli maha keeratud.
Seal näidati vaid ühte asja, üha uuesti ja uuesti.
Me kuulsime tänavalt kostuvat laulmist, kuigi olime kõige ülemisel korrusel.
Kuulsime seda väga-väga selgelt.
Ning siis vaatas Yoko mulle otsa ja küsis: „Miks too mees seda tegi?“
KURISTIK RUKKIS
2. OSA
UURIMINE
Jah. Ma olen uurijate pealik James T. Sullivan
New Yorgi politseist.
Kutsusime teid siia,
et anda ülevaade sellest, mida me hetkel teame
ja mis praeguseks toimunud on,
John Lennoni tapmisega seoses.
Me oleme arreteerinud Mark David Chapmani,
kelle ametlik aadress on 55 South Kukui... K-U-K-U-I Street,
Hawaii, süüdistatuna John Lennoni mõrvas.
On ta kunagi psühhiaatrilist ravi saanud?
Hetkel me ei tea.
Kuidas ta käitus? Ratsionaalselt?
Ta oli äärmiselt rahulik. - Kas saate öelda, kuhu...
Kas ka ratsionaalne? - ...hr Lennonit tulistati?
Oli kolm... Teda tulistati kolm... Ei.
Ma ei saa öelda, kas tulistati, see selgub lahkamisel.
Aga tal oli seitse haava.
Need võivad olla sisenemis- ja väljumishaavad.
Mitu lasku tehti?
Salv oli tühi. Viis lasku.
Kas ta selgitas oma tegu?
Ei.
Olgu. Aitäh. - Aitäh.
JUTUSTAB
Maailma meedia on saabunud New Yorgi 20. politseijaoskonna juurde.
Nad püüavad meeleheitlikult saada infot mehe kohta,
kes tappis just John Lennoni.
Kus nad käisid? Tegid nad koostööd?
Aitäh kõigile.
Neil lubatakse ringi käia
ja juhtumiga tegelevaid politseinikke küsitleda.
Las ma ajan kõigepealt paberid korda.
Jaoskonnas
ümbritsesid mind reporterid, sest kõik tahtsid tõde teada.
Mitu korda tulistati? - Oli ta teadvusel?
Minu teada ei olnud ta teadvusel.
Kas ta oigas, ütles midagi?
Ei. - Aga Yoko?
Ta oli hüsteerias. Jah.
Seal võis olla keegi Inglismaalt, keegi Saksamaalt.
POLITSEINIK
Nad tahtsid minuga lihtsalt rääkida ja...
See oli tohutu tähtsusega juhtum, millest kuuldi üle kogu maailma,
ja kõik tahtsid teada tõde.
Mida te kahtlusalusest teate?
Mida teile öeldi? - Ma ei tea midagi.
Kus ta oli, kui te kohale jõudsite?
Ta oli juba arreteeritud. - Kelle poolt?
Hr Spiro poolt.
On teil kahtlusaluse üldist kirjeldust?
Kui mulle anti ülesanne Chapmanit uurijate toas valvata,
oli see päris ehmatav, teate.
Istuda seal koos selle mehega, kes just John Lennoni tappis.
Ja alguses oli ta väga rahulik,
aga hakkas siis närviliseks muutuma ja värisema.
Uurija tuli sisse ja ütles: „Me teavitasime su Hawaiil elavat naist.“
Ja siis muutus mees... ta ärritus ja muutus väga närviliseks.
Ja ütles, et peab WC-sse minema.
Ütlesin: „Olgu, ma viin su sinna.“
Seda ma ka tegin.
Ja kui ta seal oli, küsisin, kas ta mõistab, mida ta teinud on.
Ta vastas: „Jah, ma tapsin ennast. Ma olen John Lennon.“
Ning ma vaatasin teda ja tundsin,
et tahaksin ta aknast välja visata, aga...
Politsei võtab Chapmanilt algsed ütlused.
Siis lubatakse tal oma naisega rääkida.
20. JAOSKOND
NEW YORGI POLITSEI
Halloo. Gloria? - Jah.
Politseinik Spiro siinpool.
Jah? - Olen siin koos teie mehega.
Kas ta... - Ta tahtis,
et ma helistaksin ja ütleksin, et temaga on kõik hästi.
Ta räägib nüüd ise.
Nende vestlus salvestatakse, juhuks kui Chapman
midagi paljastama peaks.
Tere. - Tere, Mark.
On politsei seal?
Ei. Esimesena helistas mulle ajakirjanik.
Ma ei taha kellegagi rääkida.
Ma tean. Kas sa ei taha siis, et ma tulen?
Kuhu? - New Yorki.
Ei. Jää sinna, kus sa oled.
Oled sa juba mõistnud, mida sa tegid?
Olgu. Aga ma armastan sind. Jäängi armastama.
Mina sind ka. Armastan sind.
Olgu. Head aega.
Küsimus ei olnud selles, kas me olime vahistanud õige mehe.
Mõrvar oli meil käes.
NYPD UURIJA
Olime selles täiesti kindlad. Aga tahtsime välistada
kõik võimalused, et keegi oli teda aidanud.
Tahtsin leida üles võimalikud tunnistajad ja kõik,
kes midagi näha võisid, et me neid silmist ei kaotaks.
Taksojuht Richard Petersonist saab võtmetähtsusega tunnistaja.
Kui ma jaoskonda jõudsin, oli see täielik hullumaja.
TAKSOJUHT
Hullumaja.
Ajakirjanikud olid kogunema hakanud.
See oli tähtis juhtum.
Mind kuulati üle ja ma rääkisin, mida ma näinud olin.
Aga nad sundisid mind seda tuhat korda kordama.
Sest see lugu oli ülimalt veider.
Pärast tulistamist
jäi Chapman sama koha peale seisma, relv käes.
Ta viskas püstoli maha, heitis mantli seljast,
võttis välja raamatu ja tõstis selle üles.
„Kuristik rukkis“.
Seda veidrat käitumist kinnitab ka
üks esimesi sündmuspaika jõudnud politseinikke.
Üks kõige veidramaid asju oli see, et kui politsei Chapmani juurde jõudis...
POLITSEINIK
...ei üritanud ta põgeneda, vaid luges raamatut.
Ma mõtlen paarile minutile,
mille jooksul ta oleks võinud parki joosta ja kaduda,
istuda lennukisse ja Hawaiile lennata.
Kes teda enam leidnud oleks?
Pärast ülekuulamist esitatakse Chapmanile mõrvakahtlustus.
Kui nad ta jaoskonnast välja
kohtumajja viisid, otsustati, et kui...
POLITSEINIK
Et keegi võib tahta teda tulistada.
Nii et teeme pettemanöövri.
Nüüd vajasime me vabatahtlikku, kes pidi peibutist mängima.
Kedagi, kes oma elust suurt ei hoolinud.
Ma ei tea, kes see oli. Aga seda me tegime.
Fotol, kus Steve Chapmanit välja viib, ei olegi tegelikult Chapman.
POLITSEI
Tema väljus teisest uksest ja viidi politseibussiga kohtumajja.
Chapman viiakse süüdistuse esitamiseks kohtumajja,
ajakirjanikud üle kogu maailma hakkavad aga uurima, kes Mark Chapman on.
Kui biitlite fännid leinamiitingutele kogunesid,
oli kõigi huultel sama küsimus.
Miks peaks keegi tahtma John Lennonit tappa?
Kahtlusaluseks on 25-aastane Mark David Chapman.
Mark David Chapman, töötu turvamees Honolulust.
Mark David Chapman,
vabakutseline fotograaf Hawaiilt Honolulust.
Teame, et Chapman töötas majahoidja ja paljundajana Castle'i memoriaalhaiglas.
...pilt. Iga uue fakti ilmnedes
pilt Mark David Chapmanist muutub.
Terve maailm teab, kes oli John Lennon,
ja nüüd üritame me mõista...
Üritame saada ettekujutust tema väidetavast tapjast,
et katsuda asjas mingitki loogikat näha.
Politsei avastab, et mõrvale eelnenud öö veetis Chapman Sheratoni hotellis.
SHERATONI KESKUS
Nad paluvad kohtult luba mehe hotellitoa läbiotsimiseks.
Ja uurijad sõidavad sinna.
Pärast kahtlusaluse arreteerimist
läksime me hotelli ja saime loa tema tuppa siseneda.
Leidsime kummutilt fotosid ja teatud...
ja Chapmani isiklikke esemeid.
Need olid ilmselgelt meie jaoks sinna jäetud.
„Kohtualune oli asetanud lauale järgmised esemed:
oma passi, makilindi Todd Rundgreni muusikaga,
piibli, mis oli avatud Johannese evangeeliumi koha pealt.
Oma isiklike esemete väljapaneku keskele
oli ta asetanud filmi „Võlur Oz“ väikese postri.
Ja kirja endiselt YMC juhendajalt Fort Chaffees,
kus Chapman oli töötanud Vietnami pagulastega.“
Jäi mulje, et ta töötas kogu aeg lastega
või abivajajatega.
Mõne jaoks tõestavad need esemed,
et mõrv oli ette kavatsetud.
Ta oli tapmist planeerinud
ja valmistunud ka politsei uurimiseks.
Kuid Chapmani kaitsjate jaoks
tõestavad esemed selgelt, et mees on hull.
KOHTUHOONE
Järjekordse tahu paljastas Chapmani advokaat
Herbert Adlerberg, kes veenis kohut
Chapmanit psühhiaatrilisele jälgimisele saatma.
Näib, et ta on segaduses.
ADVOKAAT
Vähemalt minu arvates ei ole ta hetkel võimeline
oma advokaadiga koostööd tegema. Ja...
Mis mõttes?
Tema vastused ei vasta minu küsimustele,
eelkõige juhtumit ennast puudutavatele küsimustele.
Ja ma arvasin, et oleks mõistlik
lasta ta psühhiaatritel kõigepealt üle vaadata.
BELLEVUE HAIGLA
Chapman viiakse Bellevue haigla
vanglaosakonda hindamisele.
Tema saabumist ootab vanglaameti juhi abi Ed Hershey.
Olin Bellevues, kui ta sinna toodi.
Ja ma sõitsin liftiga korrusele,
kus asus meie vanglakompleks,
koos Chapmani ja teda saatnud politseinikuga.
NEW YORGI OSARIIGI VANGLAAMET
Ta oli minust mõne sentimeetri kaugusel.
Küsisin: „On sul kõik hästi?“ Ja ta noogutas.
Mäletan, et mõtlesin, kui tavaline ta välja näeb.
Temas ei olnud midagi selgelt eristuvat.
Ja ma üritasin analüüsida,
sest pidin reporteritele rääkima, mida ma näinud olin.
Võiks öelda, et ta oli nagu vana rahu ise.
Jessas, ta ei näidanud välja mingeid emotsioone.
Siin asub Bellevue haigla vanglaosakond, kus Mark Chapmanit,
endise biitli John Lennoni väidetavat tapjat,
hoitakse teisel korrusel asuvas kambris vanglaameti ülirange järelevalve all.
Chapman on nüüd psühhiaatrite hoole all
ning dr Naomi Goldstein hindab tema vaimset tervist ja teovõimet.
Ta ei ole oma leidudest kunagi avalikult rääkinud.
Ta saadetakse sisse. Ta siseneb.
PSÜHHIAATER
Ütlen: „Tere, mina olen dr Goldstein. Kas võtaksite istet?“
Tahtsin teada, mis juhtus ja kuidas ta sinna jõudis.
Minu mäletamist mööda vestlesime üsna kaua.
Ta näitas mitut erinevat fassaadi.
Ta võis olla vastik, samas meeldiv. Teda oli raske läbi näha.
Ta üritas vältida sirgjoonelisi vastuseid,
nii et see oli paras mõistatus.
„Kõne sidus, asjakohane ja loogiline.
Äärmiselt närviline, hingeldab ja on väsinud,
kuid koostööaldis, käitub asjakohaselt ja adekvaatselt.“
Nii et ta rääkis minuga.
Kui ma koos Yokoga vanas magamistoas olin,
kuulsime, kuidas tuhanded inimesed Johni laule laulsid.
HÜVASTI JOHN
Ringo oli esimene, kes helistas ja ise kohale tuli.
John armastas Ringot ja rääkis temast tihti, ülivõrdes.
Ma läksin Dakota hoonesse.
Ütlesin Yokole: „Ma tean, mida sa tunned.“
Ja see naine ütles mulle otse südamest: „Ei, ei tea.“
Sest ma olin Johniga küll väga lähedane,
kuid pooltki mitte nii lähedane kui Yoko.
POLITSEI PIIRE ÄRA TULE
Ja kui me seal olime, karjusid inimesed tänavalt,
noh, Yokole: „Tule aknale!“ Või Seanile.
Kuigi parem oleks olnud
Yoko rahule jätta, Johni nad ju tagasi tuua ei saanud.
Ja see ei aidanud Yokot, et rahvahulk maja ees
Johni muusikat mängis.
Ja kui me välja läksime,
polnud mul vaja kuulda, kui väga rahvas biitleid armastab
ega muud säärast, sest me olime just Johni kaotanud.
Sest mina ei läinud sinna vaatama biitlit.
Ma läksin sinna oma sõbra pärast, mitte bändi pärast.
1980. aasta 9. detsembril kirjutas Yoko järgmist.
„Matust me Johnile ei korralda.
Lepime kokku aja, et korraldada vaikne leinamiiting ja ta hinge eest palvetada.“
Ja John... Ta tuhastati
ja tema säilmete asukohta ei teata siiani.
Lennoni ootamatu mõrv, millel ei tundunud olevat motiivi,
paneb tema lähimad inimesed meeleheitlikult vastuseid otsima.
Ma ei ole sellest kunagi rääkinud.
Üks asjadest, mida Yoko mult palus,
oli see, et ma uuriksin erinevaid teooriaid,
vandenõuteooriaid, pärast Johni mõrva.
Mõned uskusid, et Lennoni mõrva taga võisid olla varjatud jõud.
USA TRUMPAB ÜLE KÕIK GENOTSIIDID
1970ndatel oli John USA poliitilises elus äärmiselt sõnakas,
koondades oma arvukad fännid president Nixoni
ja Vietnami sõja vastu.
Oleme siin, et poisid koju tuua. Ent ärme unustame ka masinaid.
Tooge masinad koju ja siis hakkame me tõesti kusagile jõudma.
John ja Yoko olid veendunud, et Dakota hoonet,
nende korterit, kuulati pealt.
Pole kahtlustki,
et meie riigi luureteenistused,
CIA, FBI, julgeolekuagentuur
ja paljud teised, tegid seda.
Ma tean, milline on normaalne telefon.
Kui mina enda oma hargilt võtan,
kuulen igasuguseid hääli.
Avasin ukse ja teisel pool tänavat seisid mingid mehed.
Istusin autosse, nad järgnesid mulle.
Äkki mõistsin, et asi on tõsine.
Nad jahivad mind, vahendeid valimata.
Johni ja Yoko paranoia oli põhjendatud.
Need FBI toimikud, kokku ligi 12 kilo,
mille kirjanik Jon Wiener kätte sai, näitavad selgelt,
et Nixoni administratsioon pidas Lennonit ohtlikuks.
Seal oli sadu ja sadu lehekülgi,
mille Richard Nixon FBI peadirektorile saatnud oli,
kus kinnitati, et Johni ja Yokot
tuleb jälitada ja jälgida.
Ja valitsuse kõige kõrgemal tasandil tehti samme...
KÕIKI ÄÄRMUSLASI TULEB PIDADA OHUKS
...et tegeleda „Lennoni probleemiga“.
Keegi ei ole rahule võimalust andnud.
Gandhi üritas, Martin Luther King samuti, mõlemad lasti maha.
Kui Lennoni surma taga oli keegi kolmas,
siis kuidas Mark Chapman asjaga seotud oli?
MKUltra on koodnimi salajasele CIA projektile,
milles pahaaimamatuid inimesi kasutati mõtlemise mõjutamise katsetes.
Dr Milton Kline, maailma juhtiv hüpnoosiekspert,
mängis CIA MKUltra programmis olulist rolli.
Enamik luuretegevusega seotud olevaid riiklikke agentuure
on uurinud hüpnoosi kui võimalust
teatud luuretegevuste läbiviimiseks.
Hiljem külastab dr Kline Chapmanit vanglas
ja saab osaks tema kaitsemeeskonnast.
Dokumendid näitavad selgelt, et CIA üritas
koolitada agente, keda neil oleks võimalikult lihtne kontrollida.
Selliseid ajupesu meenutavaid eksperimente ei ole varem paljastatud.
Mõtete kontrolli idee oli CIA jaoks lummav.
Ja mõned usuvad, et sellel oli oma roll ka Robert Kennedy mõrvas.
Sirhan ütleb, et ta mäletab, kuidas ta mõrva õhtul hotellis oli.
Ta mäletab, et ta valas ilusale tüdrukule kohvi ja seal lõng katkeb.
Seejärel mäletab Sirhan, et ta kõndis läbi peeglitega täidetud niši
ja peeglid pimestasid teda.
Kaitsjate arvates pandi mees hüpnootilisse transsi.
Sirhan mäletab, et tema esimene reaktsioon oli Kennedyl kätt suruda,
kuid kui rahvas ta poole tormas, tõmbas ta välja relva.
Chapmani ebatavaline käitumine pärast Lennoni tulistamist
valmistab uurimist juhtivale Ron Hoffmanile suurt peavalu.
Oli ta üksi?
Kas keegi aitas teda kulisside tagant?
Oli see vandenõu?
Kõik need küsimused täitsid nii minu kui ka kõigi teiste mõtted.
Me saatsime meeskonna Hawaiile
Chapmani sõpru ja sugulasi küsitlema.
Rääkisime tema perekonnaga.
Rääkisime kõigiga, kes teda tundsid ja kelle me üles leida suutsime.
Suurema osa ajast oli ta väga vaikne. Ja ta oli äärmiselt tubli töömees.
Maheda häälega, vaikne ja intelligentne noormees.
Ta... Äärmiselt intelligentne. Kahe jalaga maa peal.
Mitmes mõttes on Chapman jätkuvalt nagu sassi aetud mosaiik.
Tema sõbrad üritavad siiani tükke kokku klapitada
ja mõista,
kas Mark Chapman, keda nad siin mitmeid aastaid tundnud on,
võib tõesti olla seesama mees, keda nüüd John Lennoni mõrvas süüdistatakse.
Chapman jääb mõistatuseks,
politsei kõrval üritab temast sotti saada ka maailma meedia.
Peagi otsivad nad üles ühe Chapmani lähima inimese, lootes rohkem teada saada.
Chapmanite 21. korruse korteri ukse taha paigutati täna valvur.
Chapmani naine neiupõlvenimega Gloria Abe
viibib väidetavalt korteris koos naissoost sõbraga
ja keeldub reporteritega rääkimast.
Meie lähenesime uksele umbes kell seitse hommikul,
enne turvamehe saabumist, ja kuulsime nutmist.
Meedia tähelepanu mõjus Gloriale nii rusuvalt,
et ta vajas juriidilist abi ja helistas mulle.
Mõtlesin, et kõige tõhusam on kõik ajakirjanikud ühte tuppa koondada...
JURIST
...lasta neil oma küsimused ära küsida ja asjaga ühele poole saada.
Biitlite fännina
leinan ma John Lennonit ja elan suure kurbusega kaasa tema naisele Yokole
ja pojale Seanile.
Tahan lihtsalt öelda, et mul on väga kahju, et selline asi juhtuma pidi,
Yoko Ono ja tema perekonnaga, ja et tema mees surema pidi.
Kui ma kuulsin teda ütlemas, kui kahju tal on, et John surema pidi,
ei olnud ma kindel, kas see oli pelgalt kehv sõnavalik.
Sest John ei pidanud surema, Chapman läks ja tappis ta.
Aga minu arust ei tõestanud see, et Gloria Johni surmast ette teadis.
Arvan, et Gloria ei olnud leppinud
reaalsusega, et tema abikaasa Johni tappis.
Gloria ei teinud midagi ega osalenud mingilgi moel
sellel „teekonnal“. Teadlikult
ta Marki tegusid ei toetanud.
Gloria jäi üsnagi kindlaks sellele sirgjoonelisele
ja ratsionaalsele väljendusviisile.
Oleksin oodanud rohkem emotsioone.
Aga ta vist on lihtsalt selline.
Olen kristlane ja usun, et andestus on üks imelisemaid asju.
Olen alati tundnud, et ma olen äärmiselt andestav.
Gloria vastab ajakirjanike küsimustele,
kuid kõiki tema ja Chapmani suhte tahke ei avalikustata.
Gloria rääkis mulle, et pärast abiellumist hakkas Chapman
jooma ja isegi lõi Gloriat korduvalt.
Ta ei hoolitsenud enda eest ja kaotas kontakti reaalsusega.
Ja seetõttu hakkas Gloria kahtlema mehe vaimses tervises.
New Yorgis on psühhiaater dr Naomi Goldstein
Chapmani teovõime asjus otsusele jõudnud.
Teovõimelisus tähendab, et isik on suuteline
mõistma tema vastu esitatud süüdistusi ja lööma kaasa oma kaitsemeeskonna töös.
Miski ei viidanud ligilähedaseltki psühhoosile.
Ei mingeid tõendeid hallutsinatsioonidest ega pettekujutlustest.
Lõplik hinnang: võimeline kohtu ette astuma.
Astuge kõrvale, rahvas. Rahvas, astuge nüüd kõrvale.
Kohtuprotsess läheneb ja vaenulikkusest Chapmani vastu
asendub avalikkuse leinameeleolu vihaga.
TAPMISÄHVARDUSED JURISTILE!
Hr Adlerberg, miks te ameti maha panite?
See on isegi tema juristile liig.
Kõned hulludelt ja uudishimulikelt.
Mu telefonid helisesid päevad läbi.
Tundsin, et nendes oludes ei saa ma seda meest korralikult esindada.
Minge eemale.
PSÜHHIAATRIAHAIGLA
Me pidime eeldama, et Chapmanile ihuvad hammast paljud.
Sest see inimene oli just maha lasknud ühe biitlitest.
Niisiis pidime me leidma kõige turvalisema koha meie vanglasüsteemis.
Ja öö jooksul otsustati, et selleks on
Rikers Islandi haiglatiib.
Mark David Chapman viidi eile
pärast tapmisähvarduste laviini Bellevuest ära.
Rikers Islandi vangla asub East Riveri väinas
ja sinna pääseb vaid üle silla.
Ning New Yorgi linnas asuva asutuse kohta on see üsna eraldatud.
See eraldatus muutis selle ideaalseks paigaks Chapmani-sugusele inimesele.
Aina süveneva vaenulikkuse õhkkonnas
astub rambivalgusesse noor ja üsna kogenematu advokaat.
37-aastane Jonathan Marks ütles, et talle helistati hommikul ja pakuti tööd.
Ta ütles reporteritele, et ta ei leidnud keeldumiseks põhjust.
Arvestades, et paljud on Chapmani peale vihased
ja teie teda nüüd esindama hakkate...
Mida te sellest arvate?
Ma ei suuda ette kujutada, et keegi, kes hr Chapmani peale vihane on,
elaks seda välja minu peal.
Ma olen lihtsalt klienti esindav jurist.
Et kohtuasja mastaabiga toime tulla,
värbab Marks nooremjuristi David Suggsi.
Arvasin siis ja arvan ka nüüd,
et juristi kõige üllam töö...
CHAPMANI KAITSEMEESKONNA LIIGE
...on kaitsta kriminaalkohtus ebapopulaarset süüalust.
Kuid loomulikult olime me suure pinge all.
Olin osalenud mitmetes avalikkuse tähelepanu köitnud kaasustes,
kuid selgus, et see juhtum oli valgusaastate kaugusel
kõigist minu senistest töödest.
Kohtuprotsessiks valmistudes
hakkab Chapmani kaitsemeeskond meest vanglas külastama.
On pühapäev
ja ma tulin Rikers Islandi vanglasse kohtuma Mark Chapmaniga.
Meeskond salvestab kõik vestlused Chapmaniga.
Mul on suur rõõm
sind esindada.
Avalikkus ei ole neid vestlusi kunagi kuulnud.
Kas sa lubad, et...
Ja rohkem ma seda ei küsi.
Kas sa lubad lõpuni mu kõrvale jääda? - Luban.
Ja võid seda küsida nii palju, kui soovid.
See oli veider. Vahel võisid temaga rääkida
ja ta näis üsna normaalne.
Aga siis - põmaki!
Järgmisel hetkel väljus tema suust miski,
mis oli lihtsalt nii ootamatu,
et sa mõistsid: „Jah, ta on hull.“
Räägi, mis juhtus.
Noh, see mõte on üsna pöörane.
Arvasin, et kui ma kellegi tapan, muutun ma kellekski.
Kelleks sa muutuma pidid?
Tead raamatut „Kuristik rukkis“?
Jah. - See raamat oli mul kaasas.
Arvasin, et ma muutun selle raamatu tegelaseks.
Nüüd mõistan, et...
Kelleks sa muutuma pidid? - Holden Caulfieldiks.
Ta arvas, et ta muutub päriselt Holden Caulfieldiks,
raamatu „Kuristik rukkis“ peategelaseks.
Et ta muutub, noh, võrdlemisi tüsedast
noormehest pikaks ja saledaks teismeliseks.
Ta ei olnud ratsionaalne.
See ei ole müsteerium. Lennoni lasi maha Chapman.
Ta ei püüdnudki põgeneda.
Nii et küsida tuli,
milline oli kuriteo sooritamise ajal tema vaimne seisund.
Ja meie eesmärk oli vandekohtule tõestada, et see mees
on hull ja väärib seetõttu
psühhiaatrilist abi, mitte, noh,
vanglakaristust.
Prokuratuur ei ole aga nõus, et Chapman on hull.
Kui kedagi vaevab niivõrd raske vaimuhaigus...
PROKURÖR
...et ta võtab kätte püstoli ja peab seda banaaniks,
võib tõesti väita, et see inimene on hull.
Kuid Chapman meie arvates vaimuhaigust ei põdenud.
Ta teadis, mida ta tegi, tal oli relv ja ta kasutas seda sihipäraselt.
Ja ta teadis, et tema tegu on vale,
sest pärast mõrva jäi ta politseid ootama.
KRIMINAALKOHUS
Mida teie psühhiaater otsima hakkab?
Küsite, millal? - Mida ja miks.
Mida ta otsib?
Ta uurib süüaluse vaimset seisundit mõrva ajal.
Chapmani kaitsetiimi juht Jonathan Marks
on värvanud oma meeskonda vastuolulise kuju.
Ma valisin parima, kelle leidsin.
Kes ta on?
Kas Milton Kline ei ole mitte hüpnotisöör?
Milton Kline on kliiniline psühholoog
ja kasutab hüpnoosi diagnostilise tööriistana.
Marks palkas CIA mõttemõjutusprogrammi endise konsultandi dr Milton Kline'i.
Võid treenida neid valimatult tulistama.
PSÜHHOLOOG JA CIA NÕUNIK
Tulistama inimeste pihta midagi tundmata, mõtlemata,
kõhklemata, muretsemata.
Mark, tema on dr Milton Kline.
Kuidas elad? Meeldiv tutvuda.
Kui mõrva juures on varjatud aspekte,
loodab dr Kline need hüpnoosi abil paljastada.
Ma tahaksin, Mark,
et sa suunaksid pilgu lakke.
Hakka aeglaselt silmi sulgema.
Lase tervel kehal lõõgastuda,
pealaest varbaotsteni välja.
Tunne, kuidas sa üha rohkem ja rohkem lõõgastud.
Rohkem ja rohkem ja rohkem.
Ma olen väga veidras seisundis. Äärmiselt lõõgastunud.
Nii see tõesti mõjub, mis?
Palun ürita seda stseeni kirjeldada.
Tema surma? - Jah.
Olgu. Ma istusin ja seal peatus üks auto.
Teadsin, et see on tema auto, ja ütlesin: „Läheb lahti.“
Uks avanes, Yoko väljus ja ma noogutasin talle.
Ja siis väljus tema.
Vaatasin, kuidas John möödus.
Ja siis eemaldusin ma kõnniteest,
kõndisin umbes kaks meetrit, pöördusin ja vaatasin talle otsa,
võtsin taskust relva
ja sihtisin teda
ning siis lihtsalt tulistasin.
Kõik viis lasku.
Siis viidi mind ära ja ma ütlesin, et olen Holden Caulfield.
Kas sa mäletad, mida sa tundsid? Kirjelda ainult oma tundeid.
Tundus, et see polegi mina, aga olin küll.
Mina tegin seda. Ma mäletan.
Ja milline osa sinust selle otsuse vastu võttis?
Ma näen võitlust.
Osa minust ei tahtnud seda teha, osa tahtis.
Ma mäletan vaid seda, et ma kuulsin oma peas häält,
mis kordas: „Tee seda, tee seda.“ Just siis, kui John minust möödus.
Ja ma tegingi.
Ja nüüd võtame kümme minutit, et palvetada vaikselt,
nagu Yoko Ono palus,
John Lennoni hinge eest. - Daamid ja härrad,
palun lülitage kõik raadiod välja.
Palun lõpetage igasuguse kauba müük.
Mõtisklege omaette, vaikselt. Ja me alustame.
Palvetame. Aitäh teile.
Kui Chapman protsessiks valmistub,
kogunevad Central Parki Lennoni mälestusmiitingule tuhanded inimesed.
Üks neist on hiljutisi sündmusi eriti tähelepanelikult jälginud.
Tema nimi on John Hinckley juunior.
Ka temal on raamat „Kuristik rukkis“.
Ja peagi tulistab ta USA presidenti.
JÄRGMISES OSAS
Mark Chapman väidab, et on süütu,
viidates hullumeelsusele.
Ta olevat tegutsenud Jumala käsul.
Ta on süüdi, sest mina ei usu, et vaimuhaigus võiks süüst vabastada.
Ta ei olnud vaimuhaige.
Ta tahtis lihtsalt kuulsaks saada.
MEES KES LENNONI MAHA LASI
Igal teisel juhul
oleks ta vaimuhaigena kohtu alla läinud.
Ta lasi maha vale mehe.
Tõlkinud Triin Jürimaa